சொல்லுவதெல்லாம்

சொல்லுவதெல்லாம் கு.முனியசாமி காதலின் வலியைத் தாடி சொல்லும் காவிரிப் பெருக்கை ஆடி சொல்லும் காற்றின் திசையை நாணல் சொல்லும் - இளம் கன்னியர் மனதை நாணம் சொல்லும்... வானின் அழகை மேகம் சொல்லும் வறுமையின் கொடுமை தேகம் சொல்லும் தந்து உண்பதை காகம் சொல்லும் - தண்ணி தராமை என்பதை கன்னடம் சொல்லும்... அடக்கம் என்பதை ஆமை சொல்லும் அஞ்சாமை, வீரம் ஆண்மை சொல்லும் இருப்பது குறையென ஆசை சொல்லும் - நிலை இல்லமை நிலையென ஞானம் சொல்லும்... பூக்களின் மேன்மை வாசம் சொல்லும் புன்னகையோ கோடி நேசம் சொல்லும் அன்னையின் வார்த்தைகள் பாசம் சொல்லும் - ஜன்னல் கம்பிகள் ஆயிரம் காதல் சொல்லும்